Document ID: /roh_data/filtered/swiss_laws_in_ROHinterleaved.jsonl.gz/30110

This text was translated from FR into Rumantsch Grischun.

Le montant de la prestation complémentaire annuelle correspond à la part des dépenses reconnues qui excède les revenus déterminants, mais au moins au plus élevé des montants suivants:a. la réduction des primes la plus élevée prévue par le canton pour les personnes ne bénéficiant ni de prestations complémentaires ni de prestations d’aide sociale;b. 60 % du montant forfaitaire annuel pour l’assurance obligatoire des soins au sens de l’art. 10, al. 3, let. d. Les étrangers visés à l’art. 5, al. 3, peuvent prétendre au plus à une prestation complémentaire annuelle d’un montant équivalant au minimum de la rente ordinaire complète correspondante tant qu’ils ne satisfont pas au délai de carence visé à l’art. 5, al. 1. Les dépenses reconnues et les revenus déterminants des conjoints et des personnes qui ont des enfants ayant droit à une rente d’orphelin ou donnant droit à une rente pour enfant de l’AVS ou de l’AI sont additionnés. Il en va de même pour des orphelins faisant ménage commun. Pour les couples dont l’un des conjoints ou les deux vivent dans un home ou dans un hôpital, la prestation complémentaire annuelle est calculée séparément pour chacun des conjoints sur la base des principes suivants:a. les dépenses reconnues sont prises en compte pour le conjoint auquel elles se rapportent; si la dépense concerne les deux conjoints, elle est prise en compte à raison de moitié pour chacun d’eux; b. les revenus déterminants sont soumis au partage par moitié, à l’exception de l’imputation de la fortune; le Conseil fédéral peut prévoir d’autres exceptions pour les revenus qui ne concernent qu’un conjoint;c. la fortune est prise en compte à raison de moitié pour chacun des conjoints; si un couple ou un des conjoints est propriétaire d’un immeuble qui sert d’habitation à l’un des conjoints tandis que l’autre vit dans un home ou dans un hôpital, la fortune est prise en compte à raison de trois quarts pour le conjoint vivant dans le home ou l’hôpital et à raison d’un quart pour le conjoint vivant à domicile. Il n’est pas tenu compte, dans le calcul de la prestation complémentaire annuelle, des enfants dont les revenus déterminants dépassent les dépenses reconnues. Le Conseil fédéral édicte des dispositions sur:a. l’addition des dépenses reconnues et des revenus déterminants de membres d’une même famille; il peut prévoir des exceptions, notamment pour ceux des enfants qui donnent droit à une rente pour enfant de l’AVS ou de l’AI;b. l’évaluation des revenus déterminants, des dépenses reconnues et de la fortune;c. la prise en compte du revenu de l’activité lucrative pouvant raisonnablement être exigée de personnes partiellement invalides et de veuves sans enfants mineurs;c. la prise en compte des dettes hypothécaires pour le calcul de la fortune nette;d. la période à prendre en considération pour déterminer les revenus et les dépenses;e. le forfait pour frais accessoires d’une personne résidant dans un immeuble à titre de propriétaire ou d’usufruitier;f. le forfait pour frais de chauffage d’un appartement loué, si le locataire doit les supporter lui-même;g. la coordination avec la réduction des primes prévues par la loi fédérale du 18 mars 1994 sur l’assurance-maladie (LAMal);h. la définition de la notion de home. Nouvelle teneur selon le ch. I de la LF du 22 mars 2019 (Réforme des PC), en vigueur depuis le 1 janv. 2021 (RO 2020 585; FF 2016 7249). Introduit par le ch. I de la LF du 22 mars 2019 (Réforme des PC), en vigueur depuis le 1 janv. 2021 (RO 2020 585; FF 2016 7249). Nouvelle teneur selon le ch. I de la LF du 22 mars 2019 (Réforme des PC), en vigueur depuis le 1 janv. 2021 (RO 2020 585; FF 2016 7249). Introduite par le ch. I de la LF du 22 mars 2019 (Réforme des PC), en vigueur depuis le 1 janv. 2021 (RO 2020 585; FF 2016 7249). RS 832.10

La prestaziun supplementara annuala correspunda a l’import, per il qual las expensas renconuschidas surpassan las entradas imputablas, almain dentant al pli aut dals suandants imports:a. a la reducziun da las premias la pli auta ch’il chantun ha fixà per persunas che na retiran ni prestaziuns supplementaras ni agid social; b. 60 pertschient da l’import pauschal per l’assicuranza obligatorica per la tgira da malsauns tenor l’artitgel 10 alinea 3 litera d. Persunas estras tenor l’artitgel 5 alinea 3 han, uschè ditg ch’ellas n’han betg ademplì il termin da carenza tenor l’artitgel 5 alinea 1, maximalmain il dretg d’ina prestaziun supplementara annuala en l’autezza da l’import minimal da la renta cumplaina ordinaria correspundenta. Las expensas renconuschidas sco er las entradas imputablas da conjugals e da persunas cun orfens che han il dretg d’ina renta, u cun uffants che han il dretg d’ina renta per uffants da la AVS u da la AI, vegnan quintadas ensemen. Quai vala er per orfens che han il dretg d’ina renta e che vivan en la medema chasada. Sch’in u omadus conjugals vivan en ina chasa da dimora u en in ospital, vegn la prestaziun supplementara annuala calculada separadamain per mintga conjugal tenor ils suandants princips:a. las expensas renconuschidas vegnan attribuidas al conjugal ch’ellas pertutgan; sch’ina expensa pertutga omadus conjugals, vegn quella attribuida mintgamai per la mesadad;b. las entradas imputablas vegnan per regla dividids mintgamai per la mesadad; exceptà da quai è il consum da facultad; per entradas che pertutgan mo in conjugal po il Cussegl federal prevair excepziuns;c. La facultad vegn attribuida mintgamai per la mesadad als conjugals; sch’in u omadus conjugals èn proprietaris d’ina immobiglia che vegn abitada d’in dals conjugals, entant che l’auter conjugal viva en ina chasa da dimora u en in ospital, vegn attribuì al conjugal che viva en la chasa da dimora u en l’ospital trais quarts da la facultad, al conjugal che viva a chasa in quart da la facultad. Uffants cun entradas imputablas che surpassan las expensas renconuschidas, na vegnan betg en consideraziun per calcular la prestaziun supplementara annuala. Il Cussegl federal fixescha:a. l’adiziun da las expensas renconuschidas sco er da las entradas imputablas da confamigliars: el po prevair excepziuns da l’adiziun, en spezial en cas d’uffants che han il dretg d’ina renta per uffants da la AVS u da la AI;b. la valitaziun da las entradas imputablas, da las expensas renconuschidas e da la facultad;c. l’attribuziun d’entradas ord in’activitad da gudogn pretendibla en cas da persunas cun ina invaliditad parziala ed en cas da vaivas senza uffants minorens; c. la consideraziun dals debits ipotecars per eruir la facultad netta;d. la perioda che sto vegnir resguardada per fixar las entradas e las expensas;e. la pauschala per ils custs accessorics d’ina immobiglia che vegn abitada da la persuna che ha in dretg da proprietad u da giudida sin l’immobiglia;f. la pauschala per ils custs da stgaudament d’ina abitaziun prendida en locaziun, sch’il locatari sto pajar sez quests custs;g. la coordinaziun cun la reducziun da las premias tenor la Lescha federala dals 18 da mars 1994 davart l’assicuranza da malsauns (LAMal);h. la definiziun da la chasa da dimora. Versiun tenor la cifra I da la LF dals 22 da mars 2019 (refurma da las prestaziuns supplementaras), en vigur dapi il 1. da schan. 2021 (AS 2020 585; BBl 2016 7465). Integrà tras la cifra I da la LF dals 22 da mars 2019 (refurma da las prestaziuns supplementaras), en vigur dapi il 1. da schan. 2021 (AS 2020 585; BBl 2016 7465). Versiun tenor la cifra I da la LF dals 22 da mars 2019 (refurma da las prestaziuns supplementaras), en vigur dapi il 1. da schan. 2021 (AS 2020 585; BBl 2016 7465). Integrà tras la cifra I da la LF dals 22 da mars 2019 (refurma da las prestaziuns supplementaras), en vigur dapi il 1. da schan. 2021 (AS 2020 585; BBl 2016 7465). SR 832.10